title: Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40)

text:
               1.6.2017

               RO

               Jurnalul Oficial al Uniunii Europene

               L 141/14

         DECIZIA (UE) 2017/933 A BĂNCII CENTRALE EUROPENE
   din 16 noiembrie 2016
   privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.3,
   întrucât:

               (1)

               Conferirea unor atribuții de supraveghere Băncii Centrale Europene (BCE) prin Regulamentul (UE) nr. 1024/2013 al Consiliului (1) reprezintă o provocare pentru eficacitatea și eficiența procesului decizional al BCE, dat fiind numărul ridicat de decizii necesare în legătură cu atribuțiile de supraveghere bancară ale BCE.

               (2)

               În conformitate cu articolul 13 alineatul (2) din Tratatul privind Uniunea Europeană, toate instituțiile Uniunii trebuie să acționeze în limitele atribuțiilor care le sunt conferite prin tratate, în conformitate cu procedurile, condițiile și scopurile prevăzute de acestea. Articolul 9.3 din Statutul Sistemului European al Băncilor Centrale și al Băncii Centrale Europene (denumit în continuare „Statutul SEBC”) prevede că BCE are două organe de decizie, respectiv Consiliul guvernatorilor și Comitetul executiv.

               (3)

               Articolul 11.6 din Statutul SEBC stabilește responsabilitatea Comitetului executiv pentru administrarea curentă a BCE. În această privință, articolele 10.1 și 10.2 din Regulamentul de procedură al Băncii Centrale Europene (denumit în continuare „Regulamentul de procedură”), astfel cum a fost adoptat prin Decizia BCE/2004/2 (2), stabilesc că toate unitățile operative din cadrul BCE sunt plasate sub conducerea Comitetului executiv. În conformitate cu articolul 13m.1 din Regulamentul de procedură, competența Comitetului executiv în ceea ce privește structura internă și personalul BCE include atribuțiile de supraveghere.

               (4)

               În conformitate cu articolul 25 din Regulamentul (UE) nr. 1024/2013, atribuțiile conferite BCE trebuie îndeplinite separat de atribuțiile sale legate de politica monetară și de orice alte atribuții și fără să aducă atingere acestora. De asemenea, articolul 25 prevede că personalul implicat în îndeplinirea acestor atribuții trebuie să fie separat din punct de vedere organizațional și să facă obiectul unei raportări ierarhice separate față de personalul implicat în îndeplinirea altor atribuții conferite BCE. Această separare organizațională, prin care personalul implicat în îndeplinirea atribuțiilor conferite BCE prin Regulamentul (UE) nr. 1024/2013 raportează președintelui Consiliului de supraveghere, a fost pusă în aplicare în conformitate cu Decizia BCE/2014/39 (3).

               (5)

               Comitetul executiv nu are competențe decizionale cu privire la deciziile în materie de supraveghere. Articolul 26 alineatul (1) din Regulamentul (UE) nr. 1024/2013 a instituit Consiliul de supraveghere ca un organism intern care realizează planificarea și executarea atribuțiilor conferite BCE prin Regulamentul (UE) nr. 1024/2013. În conformitate cu articolul 26 alineatul (8) din Regulamentul (UE) nr. 1024/2013, Consiliul de supraveghere efectuează lucrări pregătitoare cu privire la atribuțiile de supraveghere conferite BCE și propune spre adoptare Consiliului guvernatorilor proiecte complete de decizii, care sunt adoptate dacă acesta din urmă nu obiectează cu privire la acestea. Consiliul de supraveghere nu este un organ de decizie al BCE în conformitate cu articolul 129 alineatul (1) din Tratatul privind funcționarea Uniunii Europene (TFUE) și articolul 9.3 din Statutul SEBC.

               (6)

               Jurisprudența Curții de Justiție a Uniunii Europene (CJUE) a stabilit că poate fi necesară o procedură de delegare a deciziilor, ținând seama de numărul considerabil de decizii pe care o instituție poate fi obligată să le adopte, pentru a permite instituției să-și îndeplinească atribuțiile. CJUE a recunoscut că asigurarea posibilității de funcționare a unui organ de decizie reprezintă un principiu inerent în toate sistemele instituționale (4). Prin urmare, competențele conferite unei instituții includ dreptul de a delega, în conformitate cu dispozițiile TFUE, o anumită parte a acestor competențe, sub rezerva condițiilor specificate de către instituție. Prin urmare, o instituție a Uniunii poate stabili măsuri de natură organizațională, delegând competențe propriilor organe de decizie interne, în măsura în care aceste măsuri sunt justificate și respectă principiul proporționalității.

               (7)

               Este necesară o decizie-cadru generală privind delegarea ca parte a organizării interne a BCE și a organelor de decizie ale acestora. Instrumentele juridice a căror adoptare poate fi delegată includ deciziile în materie de supraveghere, astfel cum sunt definite la articolul 2 punctul 26 din Regulamentul (UE) nr. 468/2014 al Băncii Centrale Europene (BCE/2014/17) (5), sau instrucțiunile referitoare la atribuțiile de supraveghere, menționate la articolul 17a.3 din Regulamentul de procedură. Prezenta decizie-cadru generală ar trebui să urmărească clarificarea procedurii care trebuie urmată pentru adoptarea deciziilor specifice în materie de supraveghere și ar trebui să stabilească limitele responsabilităților Comitetului executiv și ale oricărui șef de unitate operativă din cadrul BCE către care sunt delegate competențe decizionale. Prezenta decizie-cadru generală nu ar trebui să afecteze exercitarea de către BCE a atribuțiilor sale de supraveghere sau să aducă atingere competenței Consiliului de supraveghere de a propune proiecte complete de decizii Consiliului guvernatorilor.

               (8)

               În acest cadru, Consiliul guvernatorilor ar trebui să adopte decizii de delegare în conformitate cu prezenta decizie-cadru generală și cu procedura aplicabilă în cazul absenței unei obiecții prevăzută la articolul 26 alineatul (8) din Regulamentul (UE) nr. 1024/2013. Aceasta corespunde jurisprudenței CJUE, care prevede că o decizie de delegare trebuie luată în conformitate cu procedura care ar fi aplicabilă în cazul în care ar fi adoptată o decizie definitivă de către autoritatea de delegare. Consiliul de supraveghere poate prezenta în orice moment o propunere de proiect complet de decizie Consiliului guvernatorilor, în conformitate cu articolul 26 alineatul (8) din Regulamentul (UE) nr. 1024/2013, propunând abrogarea sau modificarea unei anumite decizii de delegare. Această abrogare sau modificare nu ar trebui să aducă atingere niciunei decizii delegate deja adoptate. Deciziile referitoare la aspectele care nu fac obiectul deciziei de delegare trebuie adoptate în conformitate cu procedura aplicabilă în cazul absenței unei obiecții,

         ADOPTĂ PREZENTA DECIZIE:
   Articolul 1
   Natura suplimentară
   Prezenta decizie suplimentează Regulamentul de procedură.
   Articolul 2
   Obiect și domeniu de aplicare
   Prezenta decizie stabilește normele privind delegarea de competențe decizionale clar definite ale Consiliului guvernatorilor în legătură cu instrumente juridice de supraveghere.
   Articolul 3
   Definiții
   Termenii utilizați în prezenta decizie au același sens ca termenii definiți în Regulamentul de procedură, la care se adaugă următoarele definiții:

               1.

               „instrument juridic de supraveghere” înseamnă un instrument juridic referitor la atribuțiile de supraveghere ale BCE;

               2.

               „decizie de delegare” înseamnă o decizie a Consiliului guvernatorilor de delegare a competențelor decizionale în legătură cu instrumentele juridice de supraveghere către șefii unităților operative din cadrul BCE;

               3.

               „decizie de desemnare” înseamnă o decizie a Comitetului executiv de desemnare a unuia sau mai multor șefi de unități operative din cadrul BCE care să ia decizii în temeiul unei decizii de delegare;

               4.

               „decizie delegată” înseamnă o decizie în legătură cu instrumentele juridice de supraveghere adoptată în temeiul competențelor decizionale delegate.

         Articolul 4
   Decizii de delegare
   Consiliul guvernatorilor poate delega competențe decizionale în legătură cu instrumentele juridice de supraveghere șefilor unităților operative din cadrul BCE prin adoptarea unei decizii de delegare în conformitate cu procedura stabilită la articolul 26 alineatul (8) din Regulamentul (UE) nr. 1024/2013. O decizie de delegare stabilește în detaliu domeniul care urmează a fi delegat și condițiile în care pot fi exercitate aceste competențe și produce efecte la adoptarea unei decizii de desemnare de către Comitetul executiv în conformitate cu articolul 5.
   Articolul 5
   Decizii de desemnare
   (1)   Comitetul executiv poate desemna unul sau mai mulți șefi de unități operative din cadrul BCE care să ia decizii în temeiul unei decizii de delegare, prin adoptarea unei decizii de desemnare după consultarea președintelui Consiliului de supraveghere.
   (2)   Șefii unităților operative din cadrul BCE menționați la alineatul (1) sunt aleși dintre șefii unităților operative din cadrul BCE implicate în îndeplinirea atribuțiilor de supraveghere care sunt separate din punct de vedere organizațional de atribuțiile personalului implicat în îndeplinirea altor atribuții conferite BCE, în conformitate cu articolul 25 din Regulamentul (UE) nr. 1024/2013. Selectarea șefilor unităților operative din cadrul BCE ia în considerare, de asemenea, importanța deciziei de delegare și numărul de destinatari cărora trebuie transmise decizii delegate.
   Articolul 6
   Decizii delegate
   (1)   Deciziile delegate sunt luate în numele și sub responsabilitatea Consiliului guvernatorilor.
   (2)   Atunci când un șef de unitate operativă din cadrul BCE a fost desemnat să ia decizii în temeiul unei decizii de delegare în conformitate cu articolul 5 alineatul (1), deciziile delegate sunt semnate de acest șef de unitate operativă din cadrul BCE. Atunci când au fost desemnați mai mulți șefi de unități operative din cadrul BCE să ia decizii în temeiul unei decizii de delegare în conformitate cu articolul 5 alineatul (1), deciziile delegate sunt semnate de șefii desemnați de unități operative din cadrul BCE care au aprobat decizia delegată.
   Articolul 7
   Înregistrarea și raportarea deciziilor delegate
   (1)   Secretariatul Consiliului de supraveghere păstrează evidența tuturor deciziilor delegate adoptate în conformitate cu prezenta decizie și informează pe bază lunară secretariatul Consiliului guvernatorilor cu privire la aceste decizii.
   (2)   Secretariatul Consiliului guvernatorilor prezintă Consiliului guvernatorilor și Consiliului de supraveghere un raport trimestrial privind exercitarea competențelor decizionale delegate în legătură cu instrumentele juridice de supraveghere.
   Articolul 8
   Controlul deciziilor delegate
   (1)   Deciziile delegate pot face obiectul unui control administrativ intern în conformitate cu articolul 24 din Regulamentul (UE) nr. 1024/2013 și astfel cum prevede Decizia BCE/2014/16 (6).
   (2)   În cazul unui astfel de control administrativ, Consiliul de supraveghere ia în considerare avizul comitetului administrativ de control și transmite spre adoptare Consiliului guvernatorilor un nou proiect de decizie în conformitate cu procedura aplicabilă în cazul absenței unei obiecții prevăzută la articolul 26 alineatul (8) din Regulamentul (UE) nr. 1024/2013.
   Articolul 9
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Frankfurt pe Main, 16 noiembrie 2016.

            Președintele BCE

         Mario DRAGHI

      (1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO L 287, 29.10.2013, p. 63).

      (2)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).

      (3)  Decizia BCE/2014/39 din 17 septembrie 2014 privind punerea în aplicare a separării dintre funcțiile de politică monetară și de supraveghere ale Băncii Centrale Europene (JO L 300, 18.10.2014, p. 57).

      (4)  Hotărârile Curții de Justiție din 23 septembrie 1986, AKZO Chemie BV și AKZO Chemie UK Ltd/Comisia, 5/85, ECLI:EU:C:1986:328, punctul 37, și din 26 mai 2005, Carmine Salvatore Tralli/BCE, C-301/02 P, ECLI:EU:C:2005:306, punctul 59.

      (5)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      (6)  Decizia BCE/2014/16 din 14 aprilie 2014 privind instituirea unui comitet administrativ de control și normele de funcționare ale acestuia (JO L 175, 14.6.2014, p. 47).


title: Decizia Comisiei din 9 martie 2016 de instituire a unui grup de experți al Comisiei pentru obiectivele de interconectare electrică

text:
               10.3.2016

               RO

               Jurnalul Oficial al Uniunii Europene

               C 94/2

         DECIZIA COMISIEI
   din 9 martie 2016
   de instituire a unui grup de experți al Comisiei pentru obiectivele de interconectare electrică
   (2016/C 94/02)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Consiliul European din 20 și 21 martie 2014 a solicitat punerea rapidă în aplicare a tuturor măsurilor necesare pentru îndeplinirea obiectivului de obținere, pentru toate statele membre, a unei interconectări de cel puțin 10 % a capacității lor instalate de producere a energiei electrice. Consiliul European a invitat Comisia să propună obiective specifice de interconectare care trebuie realizate până în 2030.

               (2)

               În comunicarea sa intitulată „Strategia europeană pentru securitate energetică” (1), Comisia a propus extinderea actualului obiectiv de interconectare electrică de 10 % la 15 % până în 2030, ținând totodată seama de aspectele legate de costuri și de potențialul schimburilor comerciale din regiunile relevante.

               (3)

               Consiliul European din 23 și 24 octombrie 2014 a invitat Comisia să prezinte rapoarte periodice Consiliului European, în scopul atingerii unui obiectiv de 15 % până în 2030, conform propunerii Comisiei, și a solicitat ca obiectivul să fie atins, în principal, prin punerea în aplicare a unor proiecte de interes comun.

               (4)

               În comunicarea sa privind „O strategie-cadru pentru o uniune energetică rezilientă cu o politică prospectivă în domeniul schimbărilor climatice” (2), Comisia a reamintit faptul că a fost stabilit un obiectiv de interconectare minim specific pentru energia electrică de 10 % din capacitatea instalată de producție a energiei electrice din statele membre, care ar trebui să fie realizat până în 2020. În aceeași comunicare, Comisia a afirmat că, în 2016, va prezenta un raport cu privire la măsurile necesare pentru a atinge obiectivul de 15 % până în 2030.

               (5)

               În comunicarea sa privind „Realizarea obiectivului de interconectare electrică de 10 %” (3), Comisia a evidențiat faptul că finalizarea pieței interne a energiei electrice, în special soluționarea problemei izolării insulelor energetice, securitatea aprovizionării cu energie pentru toți consumatorii și obținerea unei proporții mai mari a producției de energie electrică din surse regenerabile de energie variabile necesită o capacitate de interconectare de peste 10 %, iar eforturile depuse de UE și de statele membre trebuie să fie ghidate de necesitatea ca toate statele membre să atingă o capacitate de interconectare de cel puțin 15 % până în 2030.

               (6)

               Consiliul European din 19 și 20 martie 2015 a solicitat accelerarea proiectelor de infrastructură, inclusiv a interconectărilor pentru electricitate și gaz, în special cu regiunile periferice, pentru a se asigura securitatea energetică și buna funcționare a pieței interne a energiei.

               (7)

               În același timp, diferențele dintre statele membre legate de amplasarea geografică și de structura mixului energetic și a aprovizionării fac necesară o abordare de la caz la caz, bazată pe o evaluare exhaustivă a blocajelor, care să ia în calcul costurile. Structurile de cooperare regională – grupurile regionale pentru energia electrică instituite prin Regulamentul (UE) nr. 347/2013 al Parlamentului European și al Consiliului (4) („regulamentul TEN-E”) și grupurile la nivel înalt pentru infrastructura energetică relevante – vor reprezenta un cadru important pentru a discuta și a conveni calea de urmat.

               (8)

               Aceste grupuri la nivel înalt oferă o dimensiune politică, o direcție strategică și orientări de politică pentru activitatea tehnică și contribuie la stabilirea și la promovarea unor proiecte prioritare pentru regiunile vizate. Pe lângă Grupul la nivel înalt pentru planul de interconectare a pieței energiei din zona baltică (BEMIP), reformat în 2015, au fost instituite, în același an, două noi grupuri la nivel înalt: Grupul la nivel înalt privind interconexiunile în Europa de sud-vest (Peninsula Iberică) și Grupul la nivel înalt pentru conectarea rețelelor de gaze în Europa Centrală și de Sud-Est (CESEC).

               (9)

               Grupul ar trebui instituit pentru a furniza Comisiei și structurilor de cooperare regională avize tehnice cu privire la modul optim de transpunere a obiectivului de interconectare de 15 % în obiective la nivel regional, național și/sau frontalier, precum și la aspecte tehnice esențiale legate de implementarea interconectărilor necesare, inclusiv a celor legate de realizarea obiectivului de interconectare de 10 %.

               (10)

               Structura grupului de experți ar trebui să aibă ca scop asigurarea unei reprezentări echilibrate a domeniilor de expertiză și a zonelor de interes relevante, precum și a unei reprezentări echilibrate a sexelor și a originii geografice. Prin urmare, grupul ar trebui să fie compus din reprezentanți ai Agenției pentru Cooperarea Autorităților de Reglementare din Domeniul Energiei (ACER), ai Rețelei europene a operatorilor de sisteme de transport, în special de energie electrică (ENTSO), precum și experți și organizații relevante, reprezentând sectorul de profil, mediul academic și sectorul neguvernamental, având expertiză relevantă în chestiuni legate de piața internă a energiei și de interconectarea electrică.

               (11)

               Ar trebui prevăzute norme privind dezvăluirea informațiilor de către membrii grupului.

               (12)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului (5),

         DECIDE:
   Articolul 1
   Obiect
   Se instituie grupul de experți pentru obiectivele de interconectare electrică (denumit în continuare „grupul”).
   Articolul 2
   Atribuții
   (1)   Grupul are următoarele atribuții:

               (a)

               după identificarea factorilor cu impact potențial asupra schimbului de energie electrică dintre statele membre, să furnizeze Comisiei avize tehnice cu privire la o metodologie de transpunere a obiectivului de interconectare de 15 % în obiective de nivel regional, național și/sau frontalier care trebuie realizate până în 2030, ținând totodată seama de aspectele legate de costuri și de potențialul comercial al schimburilor în regiunile relevante;

               (b)

               să furnizeze, la cerere, avize tehnice privind atingerea obiectivului de 10 %, să identifice riscurile care ar putea duce la neîndeplinirea obiectivului până în 2020 și să propună Comisiei soluții de depășire a blocajelor de implementare, legate în special de finanțarea proiectelor și de procedurile de acordare a permiselor.

         (2)   În cursul exercitării atribuțiilor stabilite la alineatul (1), grupul consultă periodic structurile de cooperare regională, și anume grupurile regionale pentru energia electrică instituite prin Regulamentul (UE) nr. 347/2013 și grupurile la nivel înalt pentru infrastructura energetică relevante.
   Articolul 3
   Consultare
   Comisia și Direcția Generală Energie pot consulta grupul pentru orice chestiune legată de interconectarea electrică.
   Articolul 4
   Structură
   (1)   Grupul este format din cel mult 15 de membri, aleși din cadrul următoarelor entități:

               (a)

               Agenția pentru Cooperarea Autorităților de Reglementare din Domeniul Energiei (ACER);

               (b)

               Rețeaua europeană a operatorilor de transport și de sistem de energie electrică și de gaze naturale (ENTSO-E și ENTSO-G);

               (c)

               organizații și asociații europene din domeniu;

               (d)

               organizații academice și de cercetare specializate în chestiuni legate de piața internă a energiei și de infrastructura energetică, în special în ceea ce privește energia electrică;

               (e)

               organizații europene neguvernamentale și organizații internaționale relevante, specializate în chestiuni legate de piața internă a energiei și de infrastructura energetică, în special în ceea ce privește energia electrică;

               (f)

               persoane fizice, numite cu titlu personal ca experți, având o expertiză excepțională în domeniul menționat la articolul 2 alineatul (1).

         (2)   Se poate prevedea numirea unui număr de supleanți egal cu numărul de membri. Supleanții sunt numiți în conformitate cu aceleași condiții ca și membrii; supleanții îi înlocuiesc în mod automat pe membrii absenți sau indisponibili.
   (3)   Membrii care nu mai sunt în măsură să contribuie efectiv la deliberările grupului, care demisionează sau care nu îndeplinesc condițiile prevăzute la articolul 5 alineatul (1) sau la articolul 339 din tratat nu vor mai fi invitați să participe la reuniunile grupului și pot fi înlocuiți pe perioada rămasă până la expirarea mandatului lor.
   (4)   Membrii numiți cu titlu personal acționează independent și în interes public.
   (5)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Numire
   (1)   Membrii sunt numiți de către directorul general al Direcției Generale Energie din rândul specialiștilor competenți în domeniile menționate la articolul 2 și care au răspuns la cererea de candidaturi.
   Organizațiile menționate la articolul 4 literele (c), (d) și (e) propun fiecare câte un reprezentant și supleantul acestuia. Directorul general al Direcției Generale Energie poate refuza un reprezentant sau un supleant propus, dacă acesta nu îndeplinește cerințele specificate în cererea de candidaturi. În astfel de cazuri, organizația în cauză este invitată să desemneze un alt reprezentant sau supleant.
   Membrii menționați la articolul 4 literele (a) și (b) nu participă la cererea publică de candidaturi, ci sunt numiți direct.
   (2)   Membrii sunt numiți pentru o perioadă de doi ani și jumătate, care poate fi reînnoită o singură dată.
   (3)   În ceea ce privește membrii numiți cu titlu personal, se poate prevedea numirea unui număr de supleanți egal cu numărul de membri. Supleanții sunt numiți în conformitate cu aceleași condiții ca și membrii; Supleanții îi înlocuiesc în mod automat pe membrii absenți sau indisponibili.
   (4)   Numele organizațiilor și ale persoanelor fizice numite cu titlu personal se publică în registrul grupurilor de experți și al altor entități similare al Comisiei (denumit în continuare „registrul”).
   Articolul 6
   Funcționare
   (1)   Grupul este prezidat de un reprezentant al Direcției Generale Energie.
   (2)   Cu acordul Direcției Generale Energie, grupul poate crea subgrupuri care să analizeze chestiuni specifice, pe baza unor termeni de referință stabiliți de grup. Aceste subgrupuri trebuie desființate de îndată ce și-au îndeplinit mandatul.
   (3)   Reprezentantul Comisiei poate invita experți din afara grupului care au competențe specifice în legătură cu un subiect de pe ordinea de zi, pentru a participa ad-hoc la activitatea grupului sau a subgrupului. De asemenea, reprezentantul Comisiei poate acorda statutul de observator unor persoane fizice, unor organizații, astfel cum sunt definite în regula numărul 8 alineatul (3) din regulile orizontale aplicabile grupurilor de experți și țărilor candidate.
   (4)   Reprezentanții membrilor grupului și supleanții acestora, precum și experții și observatorii invitați, trebuie să respecte obligațiile privind secretul profesional prevăzute în tratate și în normele de aplicare a acestora, precum și normele de securitate ale Comisiei privind protecția informațiilor clasificate ale UE, prevăzute în Deciziile (UE, Euratom) 2015/443 (6) și (UE, Euratom) 2015/444 (7) ale Comisiei. Dacă aceste obligații nu sunt respectate, Comisia poate lua toate măsurile necesare.
   (5)   Reuniunile grupului și ale subgrupurilor au loc în localurile Comisiei. Comisia asigură serviciile de secretariat. La ședințele grupului și ale subgrupurilor acestuia pot asista și alți funcționari ai Comisiei interesați de lucrări.
   (6)   Grupul adoptă propriul regulament de procedură pe baza regulamentului de procedură standard pentru grupurile de experți.
   (7)   Toate documentele relevante (cum ar fi ordinea de zi, procesele-verbale și contribuțiile participanților) se publică fie în registrul grupurilor de experți, fie prin intermediul unui link din registru către un site web specializat. Accesul la site-urile web specializate nu este condiționat de înregistrarea ca utilizator sau de orice altă restricție. Trebuie prevăzute excepții de la publicare dacă dezvăluirea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001 al Parlamentului European și al Consiliului (8).
   Articolul 7
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și diurnele participanților la activitățile grupului se rambursează de către Comisie în conformitate cu dispozițiile în vigoare în cadrul Comisiei (9).
   (3)   Cheltuielile respective se rambursează în limitele creditelor disponibile alocate în cadrul procedurii anuale de alocare a resurselor.
   Articolul 8
   Aplicabilitate
   Prezenta decizie se aplică pentru o perioadă de cinci ani de la data adoptării sale.

      Adoptată la Bruxelles, 9 martie 2016.

            Pentru Comisie

         Miguel ARIAS CAÑETE

            Membru al Comisiei

      (1)  COM(2014) 330 final.

      (2)  COM(2015) 80 final.

      (3)  COM(2015) 82 final.

      (4)  Regulamentul (UE) nr. 347/2013 al Parlamentului European și al Consiliului din 17 aprilie 2013 privind liniile directoare pentru infrastructurile energetice transeuropene, de abrogare a Deciziei nr. 1364/2006/CE și de modificare a Regulamentelor (CE) nr. 713/2009, (CE) nr. 714/2009 și (CE) nr. 715/2009 (JO L 115, 25.4.2013, p. 39).

      (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

      (6)  Decizia (UE, Euratom) 2015/443 a Comisiei din 13 martie 2015 privind securitatea în cadrul Comisiei (JO L 72, 17.3.2015, p. 41).

      (7)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).

      (8)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43). Scopul acestor excepții este de a proteja securitatea publică, afacerile militare, relațiile internaționale, politica financiară, monetară sau economică, viața privată și integritatea persoanelor, interesele comerciale, procedurile judiciare și consultanța juridică, anchetele/inspecțiile/auditurile și procesul decizional al instituției.

      (9)  Decizia C(2007) 5858 a Comisiei din 5 decembrie 2007 privind reglementarea privind indemnizarea persoanelor din afara Comisiei convocate să participe la reuniuni în calitate de experți.


title: 2011/643/UE: Decizia Consiliului din 22 septembrie 2011 de numire a trei membri germani și a patru supleanți germani în cadrul Comitetului Regiunilor

text:
               1.10.2011

               RO

               Jurnalul Oficial al Uniunii Europene

               L 255/11

         DECIZIA CONSILIULUI
   din 22 septembrie 2011
   de numire a trei membri germani și a patru supleanți germani în cadrul Comitetului Regiunilor
   (2011/643/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Trei locuri de membri în cadrul Comitetului Regiunilor au devenit vacante ca urmare a încheierii mandatelor domnului Karl-Heinz KLÄR, doamnei Kerstin KIESSLER și domnului Rolf HARLINGHAUSEN. Patru locuri de supleanți au devenit vacante ca urmare a încheierii mandatelor doamnei Nicole MORSBLECH, domnului Peter STRAUB, domnului Michael GWOSDZ și doamnei Jacqueline KRAEGE,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor, pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           dr. Eva QUANTE-BRANDT, Staatsrätin, Mitglied des Senats der Freien Hansestadt Bremen

                           —

                           doamna Margit CONRAD, Bevollmächtigte des Landes Rheinland-Pfalz beim Bund und für Europa

                           —

                           doamna Barbara DUDEN, Mitglied des Europaausschusses der Hamburgischen Bürgerschaft

                     și

               (b)

               în calitate de supleanți:

                           —

                           doamna Ulrike HÖFKEN, Ministerin für Umwelt, Landwirtschaft, Ernährung, Weinbau und Forsten

                           —

                           domnul Nils WIECHMANN, Mitglied des Landtages

                           —

                           domnul Heino VAHLDIECK, Mitglied des Europaausschusses der Hamburgischen Bürgerschaft

                           —

                           domnul Peter FRIEDRICH, Minister für Bundesrat, Europa und internationale Angelegenheiten.

         Articolul 2
   Prezenta decizie intră în vigoare la data adoptării.

      Adoptată la Bruxelles, 22 septembrie 2011.

            Pentru Consiliu

            Președintele

         J. MILLER

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului guvernatorilor din 5 iunie 1998 privind majorarea capitalului Băncii și definiția unității de cont

text:
Anunţ juridic important

|

31999D0128(02)

Official Journal L 021 , 28/01/1999 P. 0026 - 0027 Official Journal L 296 , 26/10/2006 P. 0001 - 0002

		19980605Decizia Consiliului guvernatorilordin 5 iunie 1998privind majorarea capitalului Băncii și definiția unității de contÎn temeiul Deciziei Consiliului guvernatorilor Băncii Europene de Investiții [1], adoptată în unanimitate la 5 iunie 1998 conform articolului 4 alineatul (1) al doilea paragraf, articolul 4 alineatul (3) și articolul 5 alineatul (2) din Statutul Băncii, Statutul se modifică de la 1 ianuarie 1999.1. Articolul 4 alineatul (1) primul paragraf din Statut prevede:"Capitalul Băncii este de o sută de mii de milioane (100 000 000 000) de euro, subscris de către statele membre, după cum urmează:Germania | 17 766 355 000 |Franța | 17 766 355 000 |Italia | 17 766 355 000 |Regatul Unit | 17 766 355 000 |Spania | 6 530 656 000 |Belgia | 4 924 710 000 |Țările de Jos | 4 924 710 000 |Suedia | 3 267 057 000 |Danemarca | 2 493 522 000 |Austria | 2 444 649 000 |Finlanda | 1 404 544 000 |Grecia | 1 335 817 000 |Portugalia | 860 858 000 |Irlanda | 623 380 000 |Luxemburg | 124 677 000" |[2]2. Articolul 4 alineatul (1) al doilea paragraf din Statut prevede:"Unitatea de cont este definită ca fiind euro, adoptat ca monedă unică a statelor membre participante la a treia etapă a Uniunii Economice și Monetare. Consiliul guvernatorilor, hotărând în unanimitate la propunerea Consiliului de administrație, poate modifica definiția unității de cont."3. Articolul 5 alineatul (1) din Statut prevede:"Capitalul subscris este vărsat de către statele membre până la concurența a 6 % în medie din cuantumul prevăzut în articolul 4 alineatul (1)."Pentru Consiliul guvernatorilorPreședinteleJouko SkinnariSecretarF.A.W. Carpenter[1] JO C 269, 28.8.1998, p. 9.[2] Din suma totală de 100 de miliarde de euro, 95 549 597 250 EUR intră în vigoare de la 1 ianuarie 1999, corespunzând unui capital subscris pentru Germania de 13 315 952 250 EUR. Restul așteaptă finalizarea oficială a procedurilor parlamentare la nivelul național relevant și intră în vigoare, retroactiv, de la 1 ianuarie 1999, imediat după finalizarea procedurilor în cauză, a cărei dată se publică în timp util. În perioada în care capitalul subscris se ridică la 95 549 597 250 EUR, capitalul vărsat menționat în articolul 5 alineatul (1) din Statut reprezintă 6,27946132 % din această sumă.--------------------------------------------------


title: 2010/414/PESC: Decizia 2010/414/PESC a Consiliului din 26 iulie 2010 de modificare a Deciziei 2010/127/PESC privind măsuri restrictive împotriva Eritreei

text:
               27.7.2010

               RO

               Jurnalul Oficial al Uniunii Europene

               L 195/74

         DECIZIA 2010/414/PESC A CONSILIULUI
   din 26 iulie 2010
   de modificare a Deciziei 2010/127/PESC privind măsuri restrictive împotriva Eritreei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 1 martie 2010, Consiliul a adoptat Decizia 2010/127/PESC privind măsuri restrictive împotriva Eritreei (1) și de punere în aplicare a Rezoluției (UNSCR) 1907 (2009) a Consiliului de Securitate al Organizației Națiunilor Unite.

               (2)

               Decizia 2010/127/PESC prevede restricții la admitere și măsuri restrictive de natură financiară împotriva persoanelor și entităților desemnate de Consiliul de Securitate al Organizației Națiunilor Unite sau de către Comitetul de sancțiuni competent, precum și o interdicție privind furnizarea, vânzarea sau transferul de arme și echipamente militare către persoanele și entitățile desemnate, precum și privind furnizarea de asistență și servicii aferente.

               (3)

               Procedura de modificare a anexei la Decizia 2010/127/PESC ar trebui să cuprindă o cerință de a comunica persoanelor și entităților desemnate motivele includerii lor pe listă, astfel cum au fost transmise de Comitetul de sancțiuni, pentru a se oferi acestora posibilitatea de a prezenta observații. În cazul în care se transmit observații sau se prezintă dovezi substanțiale noi, Consiliul ar trebui să își reexamineze decizia în funcție de observațiile respective și să informeze în consecință persoana sau entitatea în cauză.

               (4)

               Prezenta decizie respectă drepturile fundamentale și principiile consacrate în special în Carta drepturilor fundamentale a Uniunii Europene, mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezenta decizie ar trebui aplicată în conformitate cu aceste drepturi și principii.

               (5)

               Prezenta decizie respectă de asemenea pe deplin obligațiile care le revin statelor membre în temeiul Cartei Națiunilor Unite și caracterul obligatoriu din punct de vedere juridic al rezoluțiilor Consiliului de Securitate al Organizației Națiunilor Unite.

               (6)

               Sunt necesare acțiuni suplimentare ale Uniunii pentru a pune în aplicare anumite măsuri,

         ADOPTĂ PREZENTA DECIZIE:
   Articolul 1
   Decizia 2010/127/PESC se modifică după cum urmează:

               1.

               Articolul 7 se înlocuiește cu următorul text:
               „Articolul 7
               Consiliul stabilește lista cuprinsă în anexă și o modifică în conformitate cu desemnările efectuate fie de Consiliul de Securitate al Organizației Națiunilor Unite, fie de Comitetul de sancțiuni.”;

               2.

               Se introduc următoarele articole:
               „Articolul 7a
               (1)   În cazul în care Consiliul de Securitate al Organizației Națiunilor Unite sau Comitetul de sancțiuni include pe listă o persoană sau o entitate, Consiliul include persoana sau entitatea respectivă în anexă. Consiliul comunică decizia sa, inclusiv justificarea includerii persoanei sau entității respective, fie direct, dacă dispune de adresa acestora, fie prin publicarea unui anunț care oferă persoanei sau entității în cauză posibilitatea de a prezenta observații.
               (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana, entitatea sau organismul în cauză.
               Articolul 7b
               (1)   Anexa cuprinde motivele includerii pe listă a persoanelor și entităților, astfel cum au fost puse la dispoziție de către Consiliul de Securitate al Organizației Națiunilor Unite sau de către Comitetul de sancțiuni.
               (2)   Anexa cuprinde, de asemenea, informații furnizate de Consiliul de Securitate al Organizației Națiunilor Unite sau de Comitetul de sancțiuni, necesare în vederea identificării persoanelor sau entităților respective. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexă se menționează data desemnării de către Consiliul de Securitate al Organizației Națiunilor Unite sau Comitetul de sancțiuni.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 26 iulie 2010.

            Pentru Consiliu

            Președintele

         C. ASHTON

      (1)  JO L 51, 2.3.2010, p. 19.


title: 2014/692/UE, Euratom: Decizia Consiliului din 29 septembrie 2014 de modificare a regulamentului de procedură al Consiliului

text:
               3.10.2014

               RO

               Jurnalul Oficial al Uniunii Europene

               L 289/18

         DECIZIA CONSILIULUI
   din 29 septembrie 2014
   de modificare a regulamentului de procedură al Consiliului

      (2014/692/UE, Euratom)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 240 alineatul (3),
   întrucât:

               (1)

               De la 1 noiembrie 2014, atunci când trebuie adoptat un act de către Consiliu cu majoritate calificată, se verifică dacă statele membre care constituie majoritatea calificată reprezintă cel puțin 65 % din populația Uniunii.

               (2)

               Până la 31 martie 2017, atunci când trebuie adoptat un act de către Consiliu cu majoritate calificată, un membru al Consiliului poate solicita ca actul respectiv să fie adoptat în conformitate cu majoritatea calificată definită la articolul 3 alineatul (3) din Protocolul nr. 36 privind dispozițiile tranzitorii, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice. În acest caz, un membru al Consiliului poate solicita să se verifice dacă statele membre care constituie majoritatea calificată reprezintă cel puțin 62 % din populația totală a Uniunii. Pentru a fi consemnată în mod corespunzător, o solicitare formulată de un membru al Consiliului în temeiul articolului 3 alineatul (2) din Protocolul nr. 36 ar trebui comunicată în scris Secretarului General sau ar trebui formulată verbal în cadrul unei reuniuni a Coreper sau a Consiliului. Orice solicitare formulată verbal ar trebui consemnată în procesul-verbal al reuniunii.

               (3)

               Pentru calcularea acestor procente, cifrele referitoare la populație și procentele din populația Uniunii pe care le reprezintă ar trebui să fie prevăzute în regulamentul de procedură al Consiliului (1) (denumit în continuare „regulamentul de procedură”).

               (4)

               Regulamentul de procedură ar trebui să fie modificat în consecință,

         ADOPTĂ PREZENTA DECIZIE:
   Articolul 1
   Regulamentul de procedură se modifică după cum urmează:

               1.

               La articolul 11, alineatul (5) se înlocuiește cu următorul text:
               „(5)   Atunci când o decizie trebuie adoptată de către Consiliu cu majoritate calificată, 65 % din populația Uniunii sau, în cazul în care nu participă la vot toate statele membre, din populația statelor membre participante, precum și numărul minim al membrilor Consiliului reprezentând mai mult de 35 % din populația statelor membre participante se calculează în conformitate cu cifrele referitoare la populație prevăzute în anexa III. Aceste cifre se aplică și în perioada cuprinsă între 1 noiembrie 2014 și 31 martie 2017, în cazul în care, în conformitate cu articolul 3 alineatul (2) din Protocolul nr. 36 privind dispozițiile tranzitorii, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, un membru al Consiliului solicită adoptarea unui act cu majoritatea calificată, astfel cum este definită la alineatul (3) din respectivul articol, sau un membru al Consiliului solicită să se verifice dacă statele membre care constituie majoritatea calificată reprezintă cel puțin 62 % din populația totală a Uniunii.”

               2.

               La articolul 11 se adaugă următorul alineat:
               „(6)   Începând cu data de 1 ianuarie a fiecărui an, Consiliul adaptează cifrele prevăzute în anexa III, în conformitate cu datele de care dispune Oficiul pentru Statistică al Uniunii Europene la data de 30 septembrie a anului precedent. Respectiva decizie se publică în Jurnalul Oficial al Uniunii Europene.”

               3.

               Anexa III se înlocuiește cu următorul text:

                  „ANEXA III
                  Cifre referitoare la populația Uniunii și la populația fiecărui stat membru pentru punerea în aplicare a dispozițiilor privind votul cu majoritate calificată în Consiliu
                  În scopul punerii în aplicare a articolului 16 alineatul (4) din TUE, a articolului 238 alineatele (2) și (3) din TFUE și a articolului 3 alineatul (2) din Protocolul nr. 36, populația Uniunii și populația fiecărui stat membru, precum și procentul reprezentând populația fiecărui stat membru în raport cu populația Uniunii, pentru perioada cuprinsă între 1 noiembrie 2014 și 31 decembrie 2014, sunt următoarele:

                              Stat membru

                              Populație (× 1 000)

                              Procent din populația Uniunii

                              Germania

                              80 523,7

                              15,93

                              Franța

                              65 633,2

                              12,98

                              Regatul Unit

                              63 730,1

                              12,61

                              Italia

                              59 685,2

                              11,81

                              Spania

                              46 704,3

                              9,24

                              Polonia

                              38 533,3

                              7,62

                              România

                              20 057,5

                              3,97

                              Țările de Jos

                              16 779,6

                              3,32

                              Belgia

                              11 161,6

                              2,21

                              Grecia

                              11 062,5

                              2,19

                              Republica Cehă

                              10 516,1

                              2,08

                              Portugalia

                              10 487,3

                              2,07

                              Ungaria

                              9 908,8

                              1,96

                              Suedia

                              9 555,9

                              1,89

                              Austria

                              8 451,9

                              1,67

                              Bulgaria

                              7 284,6

                              1,44

                              Danemarca

                              5 602,6

                              1,11

                              Finlanda

                              5 426,7

                              1,07

                              Slovacia

                              5 410,8

                              1,07

                              Irlanda

                              4 591,1

                              0,91

                              Croația

                              4 262,1

                              0,84

                              Lituania

                              2 971,9

                              0,59

                              Slovenia

                              2 058,8

                              0,41

                              Letonia

                              2 023,8

                              0,40

                              Estonia

                              1 324,8

                              0,26

                              Cipru

                              865,9

                              0,17

                              Luxemburg

                              537,0

                              0,11

                              Malta

                              421,4

                              0,08

                              Total

                              505 572,5

                              100”

                              Prag 62 %

                              313 455,0

                              Prag 65 %

                              328 622,1

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 noiembrie 2014.

      Adoptată la Bruxelles, 29 septembrie 2014.

            Pentru Consiliu

            Președintele

         S. GOZI

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE) 2016/1856 a Parlamentului European și a Consiliului din 11 octombrie 2016 privind mobilizarea Fondului de solidaritate al Uniunii Europene în vederea furnizării de asistență Greciei

text:
               20.10.2016

               RO

               Jurnalul Oficial al Uniunii Europene

               L 284/21

         DECIZIA (UE) 2016/1856 A PARLAMENTULUI EUROPEAN ȘI A CONSILIULUI
   din 11 octombrie 2016
   privind mobilizarea Fondului de solidaritate al Uniunii Europene în vederea furnizării de asistență Greciei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4 alineatul (3),
   având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
   având în vedere propunerea Comisiei Europene,
   întrucât:

               (1)

               Obiectivul Fondului de solidaritate al Uniunii Europene (denumit în continuare „Fondul”) este de a permite Uniunii să răspundă rapid, eficient și cu flexibilitate situațiilor de urgență pentru a-și exprima solidaritatea față de populația din regiunile afectate de catastrofe naturale.

               (2)

               Fondul nu depășește o sumă anuală maximă de 500 000 000 EUR (la prețurile din 2011), astfel cum se prevede la articolul 10 din Regulamentul (UE, Euratom) nr. 1311/2013 al Consiliului (3).

               (3)

               La 5 februarie 2016, Grecia a depus o cerere de mobilizare a Fondului, în urma cutremurului care a afectat Insulele Ionice în noiembrie 2015.

               (4)

               Cererea Greciei îndeplinește condițiile de acordare a unei contribuții financiare din fond, astfel cum se prevede la articolul 4 din Regulamentul (CE) nr. 2012/2002.

               (5)

               În consecință, Fondul ar trebui să fie mobilizat pentru a oferi o contribuție financiară Greciei.

               (6)

               Prin Decizia (UE) 2016/252 a Parlamentului European și a Consiliului (4), a fost mobilizat un cuantum de 50 000 000 EUR din Fondul de solidaritate al Uniunii Europene sub formă de credite de angajament și credite de plată pentru efectuarea unor plăți în avans pentru exercițiul financiar 2016. Aceste credite au fost utilizate doar într-o măsură foarte limitată. Prin urmare, există posibilitatea de finanțare a sumei totale pentru prezenta mobilizare prin realocarea creditelor disponibile pentru plata avansurilor în cadrul bugetului general al Uniunii pentru exercițiul financiar 2016.

               (7)

               Pentru a reduce la minimum perioada necesară pentru mobilizarea Fondului, prezenta decizie ar trebui să se aplice de la data adoptării sale,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii pentru exercițiul financiar 2016, se mobilizează suma de 1 651 834 EUR din Fondul de solidaritate al Uniunii Europene sub formă de credite de angajament și credite de plată acordate Greciei.
   Valoarea mobilizării menționate la primul paragraf se acoperă din creditele mobilizate pentru efectuarea de plăți în avans la bugetul Uniunii Europene pentru exercițiul financiar 2016. Creditele disponibile pentru plăți în avans se reduc în consecință.
   Articolul 2
   Prezenta decizie intră în vigoare în ziua publicării sale în Jurnalul Oficial al Uniunii Europene.
   Decizia se aplică începând cu 11 octombrie 2016.

      Adoptată la Bruxelles, 11 octombrie 2016.

            Pentru Parlamentul European

            Președintele

         M. SCHULZ

            Pentru Consiliu

            Președintele

         I. KORČOK

      (1)  JO L 311, 14.11.2002, p. 3.

      (2)  JO C 373, 20.12.2013, p. 1.

      (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

      (4)  Decizia (UE) 2016/252 a Parlamentului European și a Consiliului din 25 noiembrie 2015 privind mobilizarea Fondului de solidaritate al Uniunii Europene pentru plata unor avansuri (JO L 47, 24.2.2016, p. 5).


title: Decizia Comisiei din 16 august 2017 de modificare a Deciziei 2009/427/CE de constituire a grupului de experți pentru consultanță tehnică în domeniul producției ecologice

text:
               18.8.2017

               RO

               Jurnalul Oficial al Uniunii Europene

               C 273/3

         DECIZIA COMISIEI
   din 16 august 2017
   de modificare a Deciziei 2009/427/CE de constituire a grupului de experți pentru consultanță tehnică în domeniul producției ecologice
   (2017/C 273/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Prin Decizia 2009/427/CE (1), Comisia a constituit grupul de experți pentru consultanță tehnică în domeniul producției ecologice (denumit în continuare „grupul”).

               (2)

               Articolul 4 alineatul (5) din Decizia 2009/427/CE prevede că membrii grupului sunt numiți pentru un mandat de trei ani reînnoibil. Experiența dobândită cu grupul până în prezent a arătat că o perioadă de trei ani este prea scurtă pentru a permite grupului să își îndeplinească pe deplin sarcinile. Consultanța tehnică în domeniul producției ecologice deține un rol important în perspectiva evoluției sectorului ecologic. Procedura de autorizare, inclusiv consultanța tehnică pentru utilizarea practicilor agricole și aplicarea substanțelor, va trebui să fie adaptată la evoluțiile legislative viitoare referitoare la producția ecologică. Este, de asemenea, necesar să se asigure continuitatea în raport cu activitatea grupului. Prin urmare, durata mandatului acordat grupului, stabilită în Decizia 2009/427/CE, ar trebui să fie extinsă la o durată de patru ani.

               (3)

               Prin urmare, Decizia 2009/427/CE ar trebui modificată în consecință,

         DECIDE:
   Articolul 1
   La articolul 4 din Decizia 2009/427/CE, alineatul (5) se înlocuiește cu următorul text:

      „(5)   Membrii grupului sunt numiți pentru un mandat de patru ani reînnoibil și nu pot rămâne în funcție mai mult de trei mandate consecutive. Aceștia rămân în funcție până la înlocuirea lor în conformitate cu alineatul (6) sau până la sfârșitul mandatului lor.”

   Articolul 2
   Prezenta decizie intră în vigoare la data adoptării.

      Adoptată la Bruxelles, 16 august 2017.

            Pentru Comisie

         Phil HOGAN

            Membru al Comisiei

      (1)  Decizia 2009/427/CE a Comisiei din 3 iunie 2009 de constituire a grupului de experți pentru consultanță tehnică în domeniul producției ecologice (JO L 139, 5.6.2009, p. 29).


title: 2011/672/: Decizia Consiliului din 10 octombrie 2011 de numire a unui membru român în cadrul Comitetului Economic și Social European

text:
               13.10.2011

               RO

               Jurnalul Oficial al Uniunii Europene

               L 268/15

         DECIZIA CONSILIULUI
   din 10 octombrie 2011
   de numire a unui membru român în cadrul Comitetului Economic și Social European
   (2011/672/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului român,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un post de membru din cadrul Comitetului Economic și Social European a devenit vacant ca urmare a încheierii mandatului domnului Sorin Cristian STAN,

         ADOPTĂ PREZENTA DECIZIE:
   Articolul 1
   Domnul Liviu LUCA, Confederația Națională a Sindicatelor Libere din România FRĂȚIA, este numit membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 10 octombrie 2011.

            Pentru Consiliu

            Președintele

         A. KRASZEWSKI

      (1)  JO L 251, 25.9.2010, p. 8.


title: Decizia (UE) 2017/1249 a Consiliului din 16 iunie 2017 privind încheierea, în numele Uniunii, a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020

text:
               12.7.2017

               RO

               Jurnalul Oficial al Uniunii Europene

               L 179/1

         DECIZIA (UE) 2017/1249 A CONSILIULUI
   din 16 iunie 2017
   privind încheierea, în numele Uniunii, a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) cooborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia (UE) 2017/479 a Consiliului (2), Acordul dintre Uniunea Europeană și regatul Norvegiei privind normele suplimentare pentru Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020 (denumit în continuare „acordul”) a fost semnat de către Comisie la data de 8 decembrie 2016, sub rezerva încheierii sale la o dată ulterioară.

               (2)

               Regulamentul (UE) nr. 515/2014 al Parlamentului European și al Consiliului (3) prevede că țările asociate la implementarea, punerea în aplicare și dezvoltarea acquis-ului Schengen participă la instrument în conformitate cu dispozițiile regulamentului respectiv și că urmează se încheie acorduri privind contribuțiile lor financiare și normele suplimentare necesare unei asemenea participări, inclusiv dispozițiile care asigură protejarea intereselor financiare ale Uniunii și a competențelor de audit ale Curții de Conturi.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică. Având în vedere faptul că prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul hotărăște cu privire la prezenta decizie, dacă o va transpune în legislația sa internă.

               (4)

               Prezenta decizie reprezintă o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (4); prin urmare, Regatul Unit nu participă la adoptarea prezentei decizii, nu are obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (5); prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică.

               (6)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020 se aprobă în numele Uniunii (6).
   Articolul 2
   Președintele Consiliului procedează, în numele Uniunii, la notificarea prevăzută la articolul 19 alineatul (2) din acord, pentru a exprima consimțământul Uniunii de a-și asuma obligații în temeiul acordului.
   Articolul 3
   Prezenta decizie intră în vigoare la data adoptării (7).

      Adoptată la Luxemburg, 16 iunie 2017.

            Pentru Consiliu

            Președintele

         E. SCICLUNA

      (1)  Aprobarea Parlamentului European din 16 mai 2017 (nepublicată încă în Jurnalul Oficial).

      (2)  Decizia (UE) 2017/479 a Consiliului din 8 decembrie 2016 privind semnarea, în numele Uniunii, și aplicarea cu titlu provizoriu a Acordului dintre Uniunea Europeană și Regatul Norvegiei privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020 (JO L 75, 21.3.2017, p. 1).

      (3)  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

      (4)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (5)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (6)  Acordul a fost publicat în JO L 75, 21.3.2017, p. 3, împreună cu decizia privind semnarea.

      (7)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: 2010/96/PESC: Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze

text:
               19.2.2010

               RO

               Jurnalul Oficial al Uniunii Europene

               L 44/16

         DECIZIA 2010/96/PESC A CONSILIULUI
   din 15 februarie 2010
   privind o misiune militară a Uniunii Europene pentru a contribui la instruirea forțelor de securitate somaleze
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolele 28 și 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate (ÎR),
   întrucât:

               (1)

               În Rezoluția sa 1872 (2009) privind situația din Somalia, adoptată la 26 mai 2009, Consiliul de Securitate al Organizației Națiunilor Unite (CSONU) a subliniat importanța reînființării, instruirii, echipării și menținerii forțelor de securitate somaleze și a îndemnat statele membre și organizațiile regionale și internaționale să ofere asistență tehnică în vederea instruirii și echipării forțelor de securitate somaleze. În Rezoluția 1897 (2009), adoptată la 30 noiembrie 2009, CSONU a reamintit rezoluțiile sale anterioare și a reafirmat respectul său pentru suveranitatea, integritatea teritorială, independența politică și unitatea Somaliei.

               (2)

               În concluziile sale din 27 iulie 2009, Consiliul a decis să consolideze angajamentul privind promovarea păcii și a dezvoltării în Somalia. În acest scop, Consiliul a analizat posibilitățile pentru ca Uniunea să contribuie la eforturile internaționale, inclusiv în domeniul securității.

               (3)

               În concluziile sale din 17 noiembrie 2009, Consiliul afirmat că mai mult sprijin din partea Uniunii pentru sectorul securității din Somalia ar trebui avut în vedere în cadrul unei abordări largi a UE față de situația din Somalia și că acest sprijin ar trebui să facă parte dintr-un cadru mai larg și coerent implicând o cooperare și coordonare strânsă a UE cu Uniunea Africană, Organizația Națiunilor Unite și alți parteneri relevanți, în special Statele Unite ale Americii. În ceea ce privește Uniunea Africană, Consiliul a subliniat în continuare importanța rolului Misiunii Uniunii Africane în Somalia (AMISOM).

               (4)

               La 17 noiembrie 2009, Consiliul a aprobat un concept de gestionare a crizelor privind o posibilă misiune europeană de securitate și apărare pentru a contribui la instruirea forțelor de securitate ale Guvernului federal de tranziție al Somaliei (GFT) și a solicitat planificarea în continuare a activității. În consecință, Comitetul politic și de securitate (COPS) a desemnat o autoritate de planificare.

               (5)

               Prin scrisorile din 18 noiembrie 2009 și 23 ianuarie 2010, GFT și-a exprimat aprecierea pentru eforturile Uniunii de coordonare a instruirii forțelor de securitate somaleze și pentru toate eforturile acesteia în direcția păcii și stabilității în Somalia și a asigurat Uniunea de angajamentul său de a fi responsabilă de recrutarea, instruirea și menținerea recruților; TFG a subliniat, de asemenea, angajamentul său pentru o politică de securitate mai largă în Somalia.

               (6)

               Printr-o scrisoare din 30 noiembrie 2009, adjunctul Reprezentantului Special al Uniunii Africane pentru Somalia din partea Comisiei Uniunii Africane a salutat analiza pozitivă a UE privind instruirea a peste 2 000 de membri ai forțelor somaleze.

               (7)

               La 8 decembrie 2009, Consiliul a ales o opțiune strategică militară pentru posibila misiune militară a UE.

               (8)

               În raportul său către CSONU din 31 decembrie 2009, Secretarul General al Organizației Națiunilor Unite a menționat conceptul de gestionare a crizelor în legătură cu o posibilă misiune de politică europeană de securitate și apărare în sprijinul instruirii forțelor de securitate somaleze și a subliniat că, în momentul în care ar fi pusă în aplicare planificarea UE de asigurare a instruirii, instructorii UE ar trebui să urmeze programe de instruire armonizate și aprobate.

               (9)

               Printr-o scrisoare din 5 ianuarie 2010, Ministrul Apărării din Uganda a salutat misiunea avută în vedere de Uniune în sprijinul forțelor de securitate somaleze și a invitat Uniunea să participe la instruirea forțelor de securitate somaleze în Uganda pentru o perioadă de cel puțin un an.

               (10)

               La 20 ianuarie 2010, Uniunea a transmis o ofertă GFT pentru a contribui la instruirea forțelor de securitate somaleze.

               (11)

               În concluziile sale din 25 ianuarie 2010, Consiliul a convenit cu privire la instituirea unei misiuni militare pentru a contribui la instruirea forțelor de securitate somaleze în Uganda, unde forțele somaleze se antrenează deja. Misiunea ar facilita și coordonarea acțiunii UE cu cea a AMISOM. De asemenea, Consiliul a convenit că misiunea militară a UE va fi lansată cu ocazia sosirii următoarei serii de stagiari, planificată pentru primăvara anului 2010, aceasta urmând să se desfășoare în strânsă colaborare cu partenerii, inclusiv GFT, Uganda, Uniunea Africană, Organizația Națiunilor Unite și Statele Unite ale Americii. Consiliul recunoaște necesitatea acestei instruiri ca parte a efortului internațional mai amplu care cuprinde, printre altele, verificarea stagiarilor, monitorizarea și îndrumarea forțelor care se întorc la Mogadishu și finanțarea și plata salariilor soldaților.

               (12)

               COPS ar trebui să exercite, sub responsabilitatea Consiliului și a ÎR, controlul politic asupra misiunii militare a UE, să-i asigure orientarea strategică și să ia deciziile relevante în conformitate cu articolul 38 paragraful al treilea din Tratatul privind Uniunea Europeană (TUE).

               (13)

               Este necesar ca acordurile internaționale referitoare la participarea statelor terțe la misiunile UE și la statutul unităților și personalului UE să fie negociate și încheiate.

               (14)

               Cheltuielile operaționale aferente prezentei decizii, care au implicații militare sau de apărare, ar trebui să fie suportate de statele membre în temeiul articolului 41 alineatul (2) din TUE și în conformitate cu Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (1) (denumită în continuare „ATHENA”).

               (15)

               Articolul 28 alineatul (1) din TUE prevede specificarea în deciziile Consiliului a mijloacelor care urmează să fie puse la dispoziția Uniunii. Valoarea de referință financiară pentru o perioadă de douăsprezece luni pentru costurile comune ale misiunii militare a UE constituie cea mai bună estimare actuală și nu aduce atingere cifrelor definitive care urmează să fie incluse într-un buget aprobat în conformitate cu normele stabilite în ATHENA.

               (16)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării. Danemarca nu participă, prin urmare, la finanțarea acestei misiuni,

         ADOPTĂ PREZENTA DECIZIE:
   Articolul 1
   Misiunea
   (1)   UE desfășoară o misiune militară de instruire, denumită în continuare „EUTM Somalia”, pentru a contribui la consolidarea Guvernului federal de tranziție somalez (GFT) în calitate de guvern funcțional în slujba cetățenilor somalezi. Obiectivul misiunii militare a UE este în special de a contribui la o perspectivă largă și durabilă pentru dezvoltarea sectorului securității în Somalia prin consolidarea forțelor de securitate somaleze prin asigurarea unei instruiri militare specifice și prin sprijinirea instruirii asigurate de Uganda a 2 000 de recruți somalezi până la nivelul de pluton inclusiv, cuprinzând și instruirea specializată și modulară corespunzătoare pentru ofițeri și subofițeri. Misiunea militară a UE operează în strânsă cooperare și coordonare cu ceilalți actori din comunitatea internațională, în special Organizația Națiunilor Unite, Misiunea Uniunii Africane în Somalia (AMISOM) și Statele Unite ale Americii.
   (2)   Instruirea militară oferită de UE în acest scop are loc în principal în Uganda, în conformitate cu obiectivul politic al misiunii UE de a contribui la formarea forțelor de securitate somaleze, astfel cum este definit în conceptul de gestionare a crizelor aprobat de Consiliu la 17 noiembrie 2009. Un element al acestei misiuni militare a UE este amplasat, de asemenea, în Nairobi.
   Articolul 2
   Numirea comandantului UE
   (1)   Colonelul Ricardo GONZÁLEZ ELUL este numit, prin prezenta decizie, comandantul misiunii UE.
   (2)   Comandantul misiunii UE îndeplinește funcțiile de comandant de operațiuni al UE și de comandant al forței UE.
   Articolul 3
   Desemnarea comandamentului UE
   Comandamentul misiunii UE este amplasat în Uganda. Acesta va include un ofițer de legătură în Nairobi și o celulă de sprijin la Bruxelles. Acesta va îndeplini atât funcțiile de comandament al operațiilor, cât și pe cele de comandament al forțelor.
   Articolul 4
   Planificarea și lansarea misiunii
   Decizia privind lansarea misiunii militare a UE se adoptă de către Consiliu în urma aprobării planului de misiune.
   Articolul 5
   Controlul politic și conducerea strategică
   (1)   Sub responsabilitatea Consiliului și a Înaltului Reprezentant al Uniunii pentru afaceri externe și politica de securitate (ÎR), Comitetul politic și de securitate (COPS) exercită controlul politic și conducerea strategică a misiunii militare a UE. Consiliul autorizează COPS să ia deciziile corespunzătoare, în conformitate cu articolul 38 din Tratatul privind Uniunea Europeană (TUE). Această autorizare se referă în special la competențele necesare pentru modificarea documentelor de planificare, inclusiv a planului misiunii și a lanțului de comandă. Autorizarea se referă, de asemenea, la competențele necesare pentru luarea de decizii privind numirea comandantului misiunii UE. Competențele decizionale cu privire la obiectivele și încetarea misiunii militare a UE rămân în continuare ale Consiliului.
   (2)   COPS raportează periodic Consiliului.
   (3)   COPS primește periodic rapoarte din partea președintelui Comitetului Militar al UE (EUMC) în ceea ce privește desfășurarea misiunii militare a UE. COPS îl poate invita pe comandantul misiunii UE la reuniunile sale, după caz.
   Articolul 6
   Conducerea militară
   (1)   EUMC supraveghează buna executare a misiunii militare a UE desfășurate sub responsabilitatea comandantului misiunii UE.
   (2)   EUMC primește periodic rapoarte de la comandantul misiunii UE. Acesta îl poate invita pe comandantul misiunii UE la reuniunile sale, după caz.
   (3)   Președintele EUMC acționează ca punct principal de contact pentru comandantul misiunii UE.
   Articolul 7
   Punerea în aplicare și coerența reacției UE
   (1)   ÎR asigură punerea în aplicare a prezentei decizii, precum și coerența acesteia cu acțiunea externă a UE în general, inclusiv cu programele de dezvoltare ale Uniunii.
   (2)   Comandantul misiunii UE îl sprijină pe ÎR în punerea în aplicare a prezentei decizii.
   Articolul 8
   Participarea statelor terțe
   (1)   Fără a aduce atingere autonomiei decizionale a Uniunii și cadrului instituțional unic și în conformitate cu orientările relevante ale Consiliului European, statele terțe pot fi invitate să participe la misiune.
   (2)   Consiliul autorizează COPS să invite statele terțe să ofere contribuții și să adopte deciziile corespunzătoare privind acceptarea contribuțiilor propuse, la recomandarea comandantului misiunii UE și a EUMC.
   (3)   Modalitățile detaliate privind participarea statelor terțe fac obiectul unor acorduri încheiate în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene (TFUE). În cazul în care Uniunea și un stat terț au încheiat un acord prin care se instituie un cadru pentru participarea statului terț respectiv la misiuni ale Uniunii de gestionare a crizelor, dispozițiile respectivului acord se aplică în cadrul prezentei misiuni.
   (4)   Statele terțe care aduc contribuții militare importante la misiunea militară a UE au aceleași drepturi și obligații în ceea ce privește gestionarea curentă a misiunii ca și statele membre care participă la misiune.
   (5)   Consiliul autorizează COPS să adopte deciziile corespunzătoare cu privire la crearea unui comitet al țărilor contribuitoare, în cazul în care unele state terțe ar aduce contribuții militare importante.
   Articolul 9
   Statutul personalului aflat sub comanda UE
   Statutul unităților și al personalului aflate sub comanda UE, incluzând privilegiile, imunitățile și alte garanții necesare îndeplinirii și bunei desfășurări a misiunii acestora, poate face obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 alineatul (3) din TFUE.
   Articolul 10
   Dispoziții financiare
   (1)   Costurile comune ale misiunii militare a UE sunt gestionate în conformitate cu Decizia 2008/975/PESC a Consiliului din 18 decembrie 2008 de înființare a unui mecanism de gestionare a finanțării costurilor comune ale operațiilor Uniunii Europene care au implicații militare sau de apărare (Athena) (2) („ATHENA”).
   (2)   Suma de referință financiară pentru costurile comune ale misiunii militare a UE este de 4,8 milioane EUR. Procentajul sumei de referință menționat la articolul 32 alineatul (3) din ATHENA este stabilit la 60 %.
   Articolul 11
   Comunicarea de informații către părțile terțe
   (1)   ÎR este autorizat să comunice Organizației Națiunilor Unite (ONU), Uniunii Africane (UA), AMISOM și altor părți terțe asociate la prezenta decizie informații și documente clasificate ale UE, întocmite pentru misiunea militară a UE, până la nivelul de clasificare corespunzător pentru fiecare dintre acestea și în conformitate cu normele de securitate ale Consiliului (3).
   (2)   ÎR este autorizat să comunice ONU, UA, AMISOM și altor părți terțe asociate la prezenta decizie documente neclasificate ale UE legate de deliberările Consiliului referitoare la misiunea militară a UE și care fac obiectul obligației de păstrare a secretului profesional în temeiul articolului 6 alineatul (1) din Regulamentul de procedură al Consiliului (4).
   Articolul 12
   Intrarea în vigoare și încheierea
   (1)   Prezenta decizie intră în vigoare la data adoptării.
   (2)   Misiunea militară a UE se încheie în 2011 după două perioade consecutive de instruire de șase luni.
   (3)   Prezenta decizie se abrogă începând cu data închiderii comandamentului UE, a biroului de legătură din Nairobi și a celulei de sprijin din Bruxelles, în conformitate cu planurile aprobate pentru încheierea misiunii militare a UE și fără a aduce atingere procedurilor privind auditul și prezentarea situațiilor financiare ale misiunii militare a UE, prevăzute în ATHENA.
   Articolul 13
   Publicare
   (1)   Prezenta decizie se publică în Jurnalul Oficial al Uniunii Europene.
   (2)   Deciziile COPS privind numirea unui comandant al misiunii UE și privind acceptarea contribuțiilor statelor terțe, precum și privind instituirea unui comitet al contribuitorilor se publică de asemenea în Jurnalul Oficial al Uniunii Europene.

      Adoptată la Bruxelles, 15 februarie 2010.

            Pentru Consiliu

            Președintele

         Á. GABILONDO

      (1)  JO L 345, 23.12.2008, p. 96.

      (2)  JO L 345, 23.12.2008, p. 96.

      (3)  Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (JO L 101, 11.4.2001, p. 1).

      (4)  Decizia 2009/937/UE a Consiliului din 1 decembrie 2009 de adoptare a regulamentului de procedură al Consiliului (JO L 325, 11.12.2009, p. 35).


title: 2014/433/PESC: Decizia Atalanta/3/2014 a Comitetului politic și de securitate din 3 iulie 2014 privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               5.7.2014

               RO

               Jurnalul Oficial al Uniunii Europene

               L 198/5

         DECIZIA ATALANTA/3/2014 A COMITETULUI POLITIC ȘI DE SECURITATE
   din 3 iulie 2014
   privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

      (2014/433/PESC)

   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia decizii privind numirea comandantului operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei („comandantul operației UE”).

               (2)

               La 18 decembrie 2012, COPS a adoptat Decizia Atalanta/4/2012 (2) de numire a contraamiralului Robert Tarrant în calitate de comandant al operației UE.

               (3)

               Regatul Unit a propus înlocuirea contraamiralului Robert TARRANT cu general-maiorul Martin SMITH în calitate de comandant al operației UE.

               (4)

               Comitetul militar al UE sprijină această propunere.

               (5)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   General-maiorul Martin SMITH este numit, începând cu 27 august 2014, în calitate de comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.
   Articolul 2
   Decizia Atalanta/4/2012 se abrogă.
   Articolul 3
   Prezenta decizie intră în vigoare la data adoptării.
   Prezenta decizie se aplică de la 27 august 2014.

      Adoptată la Bruxelles, 3 iulie 2014.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  Decizia Atalanta/4/2012 a Comitetului politic și de securitate din 18 decembrie 2012 privind numirea unui comandant al operației UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) (JO L 352, 21.12.2012, p. 46).


title: Decizia (UE) 2015/1693 a Parlamentului European din 29 aprilie 2015 privind descărcarea de gestiune pentru execuția bugetului Agenției GNSS European aferent exercițiului financiar 2013

text:
               30.9.2015

               RO

               Jurnalul Oficial al Uniunii Europene

               L 255/364

      DECIZIA (UE) 2015/1693 A PARLAMENTULUI EUROPEAN
      din 29 aprilie 2015
      privind descărcarea de gestiune pentru execuția bugetului Agenției GNSS European aferent exercițiului financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției GNSS European pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției GNSS European pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (UE) nr. 912/2010 al Parlamentului European și al Consiliului din 22 septembrie 2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului (5), în special articolul 14,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0095/2015),

         1.

            acordă directorului executiv al Agenției GNSS European descărcarea de gestiune pentru execuția bugetului agenției aferent exercițiului financiar 2013;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției GNSS European, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 318.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 276, 20.10.2010, p. 11.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2009/736/CE: Decizia Comisiei din 5 octombrie 2009 de acceptare a unui angajament referitor la procedura antidumping privind importurile unui anumit tip de folie din aluminiu originară, printre altele, din Brazilia

text:
               6.10.2009

               RO

               Jurnalul Oficial al Uniunii Europene

               L 262/50

      DECIZIA COMISIEI

   din 5 octombrie 2009
   de acceptare a unui angajament referitor la procedura antidumping privind importurile unui anumit tip de folie din aluminiu originară, printre altele, din Brazilia
   (2009/736/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolele 8 și 9,
   după consultarea Comitetului consultativ,
   întrucât:
   A.   PROCEDURA

               (1)

               Prin Regulamentul (CE) nr. 287/2009 (2), Comisia a instituit taxe antidumping provizorii la importurile în Comunitate ale unui anumit tip de folie din aluminiu originară din Armenia, Brazilia și Republica Populară Chineză (denumită în continuare „RPC”).

               (2)

               După adoptarea măsurilor antidumping provizorii, Comisia a continuat ancheta privind dumpingul, prejudiciul și interesul Comunității. Ancheta a confirmat concluziile provizorii care stabilesc existența unui dumping prejudiciabil pentru importurile respective.

               (3)

               Constatările și concluziile definitive ale anchetei sunt prezentate în Regulamentul (CE) nr. 925/2009 al Consiliului din 24 septembrie 2009 de instituire a unei taxe antidumping definitiv și de percepere definitivă a taxei provizorii instituite la importurile unui anumit tip de folie din aluminiu originară din Armenia, Brazilia și Republica Populară Chineză (3).

         B.   ANGAJAMENTUL

               (4)

               În urma adoptării măsurilor antidumping provizorii, singurul producător-exportator care a cooperat, din Brazilia, Companhia Brasileira de Aluminio (CBA), a oferit un angajament de preț, în conformitate cu articolul 8 alineatul (1) din regulamentul de bază. În această ofertă de angajament, CBA s-a oferit să vândă produsul în cauză la prețuri egale sau superioare nivelurilor care permit eliminarea efectelor prejudiciabile ale dumpingului constatate în cursul anchetei. CBA a oferit un preț minim la import (denumit în continuare „PMI”) pentru toate tipurile diferite ale produsului, cu scopul de a limita riscul circumvenției.

               (5)

               Oferta asigura, de asemenea, indexarea PMI având în vedere că prețul produsului în cauză este legat în mod direct de prețul principalei materii prime, aluminiul primar, care este un produs comercializat la nivel mondial, cu un preț de referință cotat de Bursa de metale din Londra (London Metal Exchange – LME).

               (6)

               Oferta PMI din partea companiei s-a bazat pe prețul neprejudiciabil calculat pentru perioada de anchetă pe baza prețurilor la vânzare practicate de industria comunitară.

               (7)

               Angajamentul CBA includea, de asemenea, dispoziția conform căreia toate vânzările urmau să fie efectuate de CBA direct către primul client independent din Comunitate, iar CBA s-ar fi angajat să nu vândă alte produse decât cele care fac obiectul angajamentului către consumatori care achiziționează produsele care fac obiectul angajamentului.

               (8)

               De asemenea, CBA a fost de acord să furnizeze periodic Comisiei informații detaliate privind exporturile sale în Comunitate, astfel încât Comisia să poată să monitorizeze în mod eficient angajamentul.

         C.   OBSERVAȚIILE PĂRȚILOR IMPLICATE ȘI ACCEPTAREA ANGAJAMENTULUI

               (9)

               Industria comunitară a indicat faptul că angajamentul din partea Braziliei ar putea fi acceptabil în anumite condiții, printre care utilizarea unei rate de schimb artificiale din USD către EUR și a unui prag cantitativ. Ambele afirmații referitoare la angajamentul Braziliei au trebuit să fie respinse din motivele următoare. În ceea ce privește afirmația potrivit căreia ar trebui să se utilizeze o rată de schimb artificială, trebuie menționat faptul că prețul LME va fi convertit din USD în EUR utilizându-se rata de schimb lunară publicată și, prin urmare, suma exprimată în EUR este afectată de fluctuațiile ratei de schimb, fapt care reprezintă un risc pentru companie. În ceea ce privește cea de-a doua afirmație, Comisia nu vede relevanța unui prag cantitativ în acest caz, având în vedere piața foarte competitivă pentru produsul în cauză în Comunitatea Europeană și faptul că nu s-a prezentat și nu s-a găsit nicio dovadă în timpul anchetei care să arate necesitatea unui astfel de element. Nu a fost prezentat niciun alt comentariu cu privire la această ofertă de angajament.

               (10)

               În lumina celor de mai sus, angajamentul oferit de societatea CBA este acceptabil.

               (11)

               Pentru a permite Comisiei să monitorizeze eficient respectarea angajamentului de către societate, atunci când cererea de punere în liberă circulație este prezentată autorităților vamale competente, scutirea de taxa antidumping va fi condiționată de: (i) prezentarea unei facturi privind angajamentul care trebuie să conțină cel puțin elementele prevăzute în anexa II la Regulamentul (CE) nr. 925/2009; (ii) faptul că bunurile importate sunt fabricate de societatea menționată și sunt transportate și facturate direct de către societatea menționată către primul client independent din Comunitate; și (iii) faptul că mărfurile declarate și prezentate la vamă corespund exact descrierii de pe factura corespunzătoare angajamentului. În cazul în care o astfel de factură nu este prezentată sau în cazul în care aceasta nu corespunde cu produsul prezentat la vamă, trebuie plătit nivelul corespunzător al taxei antidumping.

               (12)

               Pentru a asigura respectarea angajamentului, li s-a adus la cunoștință importatorilor prin intermediul regulamentului Consiliului menționat anterior că neîndeplinirea condițiilor prevăzute de regulamentul respectiv sau retragerea de către Comisie a acceptării angajamentului poate duce la constituirea unei datoriei vamale pentru tranzacțiile aferente.

               (13)

               În cazul unei încălcări sau al retragerii angajamentului sau în cazul retragerii acceptării angajamentului de către Comisie, taxa antidumping instituită în conformitate cu articolul 9 alineatul (4) din regulamentul de bază se aplică automat, în temeiul articolului 8 alineatul (9) din regulamentul de bază,

         DECIDE:
   Articolul 1
   Se acceptă angajamentul oferit de producătorul-exportator menționat mai jos în legătură cu procedura antidumping privind importurile unui anumit tip de folie de aluminiu originară din Armenia, Brazilia și Republica Populară Chineză.

               Țara

               Societatea

               Codul adițional Taric

               Brazilia

               Companhia Brasileira de Aluminio

               A947

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 5 octombrie 2009.

            Pentru Comisie

         Catherine ASHTON

            Membru al Comisiei

      (1)  JO L 56, 6.3.1996, p. 1.

      (2)  JO L 94, 8.4.2009, p. 17.

      (3)  A se vedea pagina 1 din prezentul Jurnal Oficial.